Igaüks otsib armastust
ja soovib seda meeleheitlikult leida.
Me peame näitama neile, mida armastus endast kujutab.
Me peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat armastust.
Üleloomulikku armastust.
Jeesus on armastus.
PATRICIA KING Igavene armastus
Meie tänase saate teemaks on Jumala au pilve loomine.
See on see, millest täna räägime.
Joshua, sa oled kirjutanud mitmeid raamatuid,
aga selle raamatu pealkiri on "31 päeva läbimurdva palveeluni".
Vaatasin selle läbi
ja seal oli üks peatükk, mis köitis eriliselt mu tähelepanu -
"Jumala au pilve loomine".
Nii räägimegi täna sellest teemast, kuna see on nii imeline.
Mis asi see Jumala au pilv üldse on?
Piibel räägib sellest vist 2. Ajaraamatus,
kus on juttu Saalomoni templi pühitsemisest.
Seal on öeldud, et kui jumalateenrid ja muusikud
tulid kokku ja tõstsid ühiselt oma hääle,
öeldes: "Jumal, Sa oled hea ja Su heldus kestab igavesti.
Su armastus kestab igavesti."
Siis on öeldud, et Jumala auhiilgus laskus kui pilvena nende üle
ja Jumala ligiolu täitis sealse paiga sellisel moel,
et preestrid ei suutnud jätkata oma tavapäraste toimingutega.
See pilv kattis neid sõna otseses mõttes
ja haaras nad täiega endasse.
See ongi Jumala au pilv -
kaalukas, kogukas ja kõikehõlmav Jumala õnnistuste kogum.
Kui see pilv siis ilmub -
nii nagu see on sageli ilmunud nii sinu kui minu teenistustel,
hakkavad ka imed spontaanselt sündima
ja inimeste elud saavad muudetud.
Nad kogevad vabanemist.
Need aga, kes ei tunne Jumalat ega Jeesust isiklikult,
võivad hakata nutma Tema ligiolus ja joosta altarile,
sest selle Jumala au pilve tõttu toimub midagi.
Ikka kohe tohutud muutused leiavad aset.
Olgu need siis tervenemised või varustavad imed.
Inimeste südamed muutuvad.
Kõik võib muutuda Jumala au ilmnemisel me teenistustel
või kus iganes mujal.
Olin eile oma köögis
ja polnud näinud Jumala au me kodus pikka aega,
kuniks see korraga tuli ja see oli imeline!
Ta armastav ligiolu on nii tugevalt tuntav.
Olin aastaid tagasi teenimas ühes kohas Kanadas.
Tegu oli spontaanse teenistusega, mida poldud reklaamitud
ja me pidasime seda teenistust pastori enda kodus.
Ülistades ja kiites seal Jumalat,
hakkas väike pilv võtma lambi kohal kuju
ja muudkui kasvas ning kasvas.
Selle pilvega koos
hakkas Jumal jagama oma ilmutusi ja tarkust
ning Jumala Vaim hakkas tegutsema.
Seal oli üks paar,
kes oli elanud koos 11-12 aastat, aga nad polnud abielus.
Jumala Vaim langes nende üle ja hakkas tegelema nendega,
rääkides seda sama, mida nad olid juba teistelt kuulnud,
et nad peaks abielluma ja oma asjad korda seadma.
Üks hetk Jumala aus teeb sinuga rohkem
kui terve elu tehtud pingutused ilma Tema ligioluta.
See juhtis neid sõna otseses mõttes kohe pulmadeni,
nii et juba järgmise päeva pärastlõunal astusid nad seal samas abiellu.
Ja uskuge või mitte -
see sama Jumala au pilv ilmus uuesti kohale.
Sel naisel polnud aega minna ostma ilusat pulmakleiti,
sest nad otsustasid spontaanselt abielluda,
kuna Jumal juhtis neid seda tegema.
Aga Jumala au pilv hakkas taas moodustuma nende pulmapäeval
puistades üleloomulikku kulda ja kattes naise sellega üleni.
Ta lihtsalt nuttis ja ütles,
et kaunimat pulmakleiti poleks saanud enam soovidagi.
Räägime ka sellest, milline see au pilv välja näeb,
sest see on vahel nähtav kui valge uduna
ja vahel ma olen seda näinud isegi värvilisena.
See on lausa füüsiliste silmadega nähtav,
kuigi vahel see on ka pigem kogetav kui nähtav.
Jah, on aegu, kus see tulebki kui uduna,
mis täidab kogu ruumi.
Olin kord Miami lähedal teenistusi pidamas
ja see pilv otsekui lahvatas inimeste kohal.
Valge, kohev ja tõeliselt tihke udu,
nii et selle sees olles ei näinud kedagi ega midagi.
Just nii tihe pilv see oligi.
See võib ilmneda muidugi mitmel erineval moel,
aga kõige sagedamini me pigem kogeme seda -
me kogeme Jumala au kohalolu.
See pilv otsekui langeb su üle ja siis sa toimetad selle keskel.
Sa tead, et amosfäär on muutunud
ja isegi su mõtted ning tunded muutuvad.
Sa ei mõtle siis enam oma probleemidele või läbielatud asjadele,
vaid su pilk on keskendunud Jeesusele Kristusele,
kes on vastus kõigile su vajadustele
ja kellest saab ka su hinge nägemus keset seda au pilve.
Mäletad, see oli aastaid tagasi,
kui intervjueerisime sind ühes Kanada stuudios
ja usun, et see oli kõige esimene kord, mil olid üldse me saates. - Nii oli.
Selle stuudio meeskond
polnud kunagi näinud Jumala au esiletulekut.
Kuid me vestlesime seal
ja see oli tunda, kuidas Jumala ligiolu lihtsalt tuli
ja sellega koos lausa nähtav Jumala au ilming,
mis langes kui kuldse sädelusena kattes kogu stuudio põranda.
See oli isegi su näol...
Mäletan, et see kattis mu nina. - Nina ja ka su õlga.
Meeskond oli täiesti hullumas,
sest nad polnud kunagi varem midagi sellist näinud
ja see oli nii lahe.
Kogu stuudio oli täidetud Jumala au pilvega
ja see oli nii imeline.
Tead, mis on hämmastav?
Jesaja 6:1 on öeldud:
"Ma nägin Issandat istuvat suurel ja kõrgel aujärjel
ja tema kuue palistused ulatusid templi seinast seina."
Need täitsid selle templi auga
ja see on see, mis juhtub, kui Jumala au langeb -
see tädab templi.
Me kristlastena teame, et meie olemegi see Jumala tempel,
mitte inimkätega ehitatud tempel.
Kui Jumala au täidab templi,
peab kõik, mis pole Jumalast, lahkuma.
Kõik, mis pole Jumala auga kooskõlas,
peab saama kõrvaldatud.
Seetõttu saavadki inimesed Jumala au tulles sageli vabaks.
Küsimus pole tavapärases vabastusteenistuses,
vaid inimesed saavad juba ise Jumala au tulles vabaks ja terveks.
Jumala au langedes kaovad ka vaesus ja finantsraskused
ning Jumala varustus tuleb asemele.
Kui Jumala au täidab templi, haarab see meid täiega.
Mulle nii meeldib see!
Jumala au pilv võib olla ka imeks ja tunnustäheks
neile, kes veel ei tunne Jumalat.
Mäletad seda korda, kui kõnelesid ühel me üritusel.
Ryan Wyatt ja mitmed teised olid samuti seal
ja korraga hakkasid safiirist osakesed langema kõigi üle, kes olid esireas.
Peale seda tõi üks me sõber ühe oma sõbra külalistetuppa.
Tegu oli juudi mehega,
kes ei uskunud ei Jeesusesse ega sellisesse üleloomulikkusesse.
Ta arvas, et tegu oli mingi trikiga, kui ta nägi seda esireas toimumas,
kuid seal külalistetoas, kus me kõik omavahel vestlesime,
langes Jumala au uuesti.
See tuli kui suure safiirist pallina, mis lõhkes me kohal
ja see juudi mees nägi seda uuesti omaenda silmadega,
andes tol õhtul oma elu Jeesusele.
Mu meelest sai ta veel terveks ka...
- Ta läks ja tunnistas sellest kõigile. See oli tema jaoks nii suur asi.
Nii et uskmatutele on see suureks märgiks.
- Jumal ilmutab oma au pilve mitmel erineval moel.
Vahel on see nähtav, vahel kogetav.
Vahel see ilmub uduna, teine kord jälle kuldse sädelusena.
On aegu, kus see tuleb tervendava lainena
ja suur hulk inimesi saab hetkega terveks.
Inimesed tõusevad ratastoolidest ja isegi surnuist.
Kord, kui see au pilv jälle tuli, tuli see vikerkaare kujul,
mis sümboliseerib Jumala tõotusi ja lepingut.
- Imeline!
Ma olen ka näinud erinevaid versioone Jumala aust.
Lihtsalt imeline, kui tunned Jumalat.
Oma raamatus "31 päeva läbimurdva palveeluni"
ütled sa, et ka me ise saame luua Jumala au pilve.
Absoluutselt!
Mina usun, et Jumal on andnud igale usklikule võime
luua sellist pilve.
Olla lähedases osaduses Jumalaga ja lasta Tal luua see pilv läbi meie.
Nii et me saame luua atmosfääre ja keskkondi
ja tuua selle läbi esile Jumala au, kui vaid teame võtmeid selleks.
Absoluutselt!
Neid võtmeid on nii palju, et neist kõigist ei jõuaks täna rääkida,
aga paljud neist on mu raamatus kirjas.
Tegu on 31-päevase teekonnaga,
mille käigus lasta sel ilmutusel hakata rulluma lahti enda sees.
Üks võti, mille Jumal on meile andnud, on ülistuse ja kiituse võti.
Psalmid 100:4 on öeldud:
"Tulge sisse ta väravaist tänuga, tema õuedesse kiitusega."
Ehk siis, ole tänulik ja kiida Tema nime.
Tänu ja kiitus on olulised võtmed, et avada Jumala au pilve sfääri.
Just nii nagu nad kiitsid Jumalat Saalomoni templi pühitsemisel,
võime meiegi kiita ja ülistada,
lastes Jumalal luua see au pilv selle läbi.
Kui me "hingame välja" oma kiitust,
hingab Jumal sisse ja seejärel välja, vabastades oma hinguse meie üle.
Meie omakorda hingame selle sisse, saades täidetud Tema ligioluga
ja hingates selle siis omakorda välja.
Iiobi raamatus on üks võrratu salm,
mis räägib meie huulilt lähtuvast hingeaurust.
Meie huulilt kui auruna lähtuv ülistus moodustab au pilve,
mis langeb me üle ja toob esile uue kiituse,
mis tõuseb jälle taeva poole.
Taeva mudel, voolamine ja tsükkel on selline.
Meie anname Jumalale ja Tema annab meile vastu.
Meie anname Jumalale ja Tema annab meile vastu
ja Tema aupilv muudkui kasvab ja kasvab.
Ma loeksin selle piiblisalmi ette, mida ennist mainisid.
Iiob 36:24-28: "Pea meeles, et sinagi pead ülistama tema tööd,
millest inimesed on laulnud!
Kõik inimesed näevad seda - inimene vaatab seda kaugelt...
Sest ta tõmbab veepiisad üles: need nõrguvad tema udust vihmaks,
mida pilved kallavad ja tilgutavad paljude inimeste peale."
Milline kirjakoht! Imeline! - Mulle meeldib see.
See näitab meile, et meie ülistus ja Issanda kõrgeks tõstmine
loovad selle pilve.
Vihm ilma pilveta pole võimalik.
Kui sul aga on pilv, on võimalik saada ka vihma,
mis langeb paljude inimeste üle.
Nii saame me kristlastena luua vastava atmosfääri ja pilve
kas oma kodus või kuskil teenistusel,
mis pole õnnistuseks vaid meile endile,
aga ka meid ümbritsevatele inimestele.
Suur tänu sulle Joshua kõige eest, mida kristlaste ellu külvad.
Need raamatud on nii võimsad... - Tänan!
Ja samas nii lihtsad, et igaüks saab nende kaudu väestatud
Su kirjutamisviis on nii lihtsasti mõistetav.
Nagu see raamat - "31 päeva läbimurdva palveeluni",
mis juhatab meid sammu-sammult mõtisklema teatud asjade üle
ja seedima neid, et need tõesti juurduks meisse,
nii et kõik, mis läheb meie sisse, saaks sealt ka välja tulla.
Oleme kohe peale pausi tagasi ja palvetame teie eest,
et te saaks väestatud vabastama Jumala au
ja looma Jumala au pilve seal, kus olete.
Kas tahaksid näha rohkem vilju ja läbimurdeid oma palveelus?
Joshua Mills'i elumuutev raamat "31 päeva läbimurdva palveeluni"
viib sind elumuutvale 31-päevasele teekonnale,
et avastada palve müsteeriume
ja sukelduda sügavale vaimulikku reaalsusse.
Telli juba täna 9 dollari eest + saatekulu.
Tellimisinfo on nähtav ekraanil.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Joshua, tahan,
et vabastaksid enne selle saate lõppu ühe ülekande me vaatajaile,
et nad saaks selle loova võidmise luua Jumala au pilvi oma elus,
kus iganes nad ka poleks.
Hea meelega.
Too mõni näide, kuidas sa oled näinud asju muutumas
enne Jumala au ilmnemist ja peale seda.
Olen kõnelenud paljudes kogudustes üle maailma.
Lisaks ka ettevõtetes, konverentsidel ja eripaigus.
Iga koht, kuhu sa lähed, on erinev ja inimeste reaktsioonid on erinevad.
On kohti, kus inimlikult koged,
et seal pole grammigi võidmist ega väge
ja sa mõtled, kas seal saaks üldse imesid sündida?
Aga Jumal on andnud mulle võtmed.
Esiteks, "kus kaks või kolm on Tema nimel koos,
seal on Tema nende keskel".
Nii on mul Jumala tõotus, et Ta ilmub välja ja on kohal.
Leides selliseid tõotusi Jumala Sõnast,
on mul ka võtmed, kuidas luua Jumala au pilve
või atmosfääri, kus Ta au saab tulla esile.
Ma võtan Jumala Sõna,
mitte vaid uskudes sellesse, aga ka tundes seda,
mistõttu ma räägin ja kuulutan selle välja
ja selle käigus ilmub ka Jumala au.
Piibel ütleb, et Jumal valvab oma sõna täitumise üle.
Nii et kui hakkame seda sõna kuulutama ja välja ütlema,
näeme ka Jumala au ilmumist.
Üks asi, mida mulle meeldib teha,
on öelda kohe alguses: "Jumala au on siin paigas.
Jumal on siin paigas.
Jumala imed täidavad selle paiga."
Ja isegi, kui ma veel sel hetkel ei tunne seda,
siis ma ometi tean seda.
Ma tean seda, sest Piibel ütleb nii.
Ja kuna ma tean seda, saan selle ka usus välja öelda.
Piiblis on öeldud, et Jumal ei tee midagi enne,
kuni Ta pole ilmutanud seda oma sulastele.
Jumal otsib alati kedagi,
kes paneks Ta maapealsed teod sõnadesse.
Nii et see on üks võtmeid, kuidas luua Jumala au pilve.
Psalmid 103:20 on öeldud:
"Kes täidate tema käske, kuuldes tema sõna häält!"
See puudutab muide ka ingleid,
kes kuulevad Tema häält ja asuvad Tema öeldut täitma.
Ingellik sfäär on teine sfäär, mis on osa Jumala au pilvest.
See on osa Jumala liikumisest vaimses sfääris.
Mulle nii meeldib see,
et inglid tegutsevad Jumala au pilve sfääris.
Mulle ühtpidi meeldib see väljakutse, minna mõnda keskkonda,
mis vahel võib olla isegi negatiivne Vaimu vabaduse suhtes.
Kuid kui sa siis küsid:
"Jumal, kuidas me saaks seda õhkkonda muuta
ja kaasata siia Su au?"
Nagu ütlesid, me saame tugineda piiblisalmidele
või usudeklaratsioonidele
või vahel ka prohvetlikule sõnale.
Sa hakkad prohveteerima inimeste üle
ja tajud korraga õhustiku muutumist.
Seda kogedes saad aga hakata looma üha enam Jumala au,
liikudes kaasa Püha Vaimuga.
Prohveteerimine loob juba suure Jumala au pilve.
Palve samuti.
Üks asi, mille olen veel avastanud, mis seda teeb, on heldekäelisus.
Nagu ütlesid, mõni õhkkond ei pruugi olla sõbralik
ja seal võib isegi tugevalt tunda vaesuse vaimu ligiolu.
Mulle meeldib sel juhul tõusta selle kõige vastu
ja teha Vaimus kõike vastupidi.
Mina ja mu naine teeksime seda, olles seal kõige heldemad andjad.
Kui ka keegi teine ei annaks midagi,
oleksime me kaks kõige suuremad andjad seal paigas,
sest me teame, et heldekäelisus loob ka Jumala au pilve.
On olnud aegu,
kus oleme andnud tasuta ära kogu oma raamatuleti sisu -
nii oma CD'd, raamatud kui kõik, mis meil on.
Kord oli selline aeg,
kus kõik me materjalid, mis meil olid, mahtusid ära ühte kappi me kontoris.
Seal olid kõik materjalid, mis meil olid,
mida müüsime nii kogudustes kui internetis.
Kõik need materjalid olid seal ühes kapis
ja Jumal ütles mulle:
"Tühjenda see kapp ja anna kõik need asjad ära.
Iga viimne kui asi sealt."
Mitte nii, et pidanuksin andma ära 10% või 50% asjadest,
aga ma pidin kõik ära andma.
Me tegime seda, luues sellega ühe õnnistuste pilve
oma elu ja teenistuste üle.
Tol õhtul andsime kõik, nii et mitte midagi ei jäänud järgi.
CD'st ja raamatutest saadav tulu
aitas meil toetada misjonitööd ja paiku, mida külastasime,
kuid me andsime need ära.
Samas, sa ei suuda kunagi anda Jumalast rohkem,
kes loob ühe õnnistuste ja au pilve su elu kohale.
Jumal lasi ühel paljunemisel tulla peale seda,
kinkides meile tohutu lõikuse.
Seda selliselt, et kõik asjad
ei mahtunud enam sinna kappi ega muudele riiulitele ära,
mistõttu pidime rentima laoruumi,
kus hoida kõiki raamatuid ja CD'sid, millega Jumal meid õnnistas,
sest see andmine tõi kaasa tohutu Jumala au pilve.
Tean omast käest, kui tõsi see on.
Eriti just helduse ja külvamise vallas, millega annab luua Jumala au sfääri.
Räägi palun korraks ka ootamises peituvast väest,
sest kui sa ei oota midagi, siis sa ka ei saa midagi.
Piibel tõesti kinnitab seda, öeldes: "Sündigu sulle su usku mööda."
See mängib samuti suurt rolli Jumala au pilve osas.
Kui me usume, et imede pilv võib tekkida,
siis me ka näeme seda.
Kui me usume, et tervenemiste pilv võib tekkida,
siis võime ka kogeda seda.
Kui me usume taastumise või pere-siseste imede pilve tekkimist,
võime kindlasti saada ka osa sellest.
Olen leidnud, et ootus on üks võimas asi.
Astudes ootust täis ruumi, võib Jumal teha seal, mida iganes.
Olles teenistusel, kus inimesed ootavad Jumala liikumist,
Ta ka liigub, sest Ta liigub me ootuste peale.
Nii et kui ootad Jumala pilve ja au, ärgates igal hommikul selle ootuses,
siis Ta ka teeb seda.
Ühtlasi usun, et laiemas mõttes pole küsimus vaid meie pilves,
aga Jumala au pilves, mis on mõeldud kõigile ühiselt.
Sest kõigi ootused saavad ühte liidetud ja...
- Ja tekkivad erinevad Jumala au pilved ja sfäärid.
Ja lõpuks tekkib suur torm. - Just.
Jumala au torm.
Meil on tänaseks ka mõned prohvetlikud sõnumid,
aga kas sa vaataks palun kaamerasse
ja vabastaks kõik selle, mille oled Jumalalt ise tasuta saanud.
Usun, et me kõik tahame saada osa sellest ilmutusest
ja võimest luua Jumala au pilve nagu see sinu elus toimib.
Lihtsalt siruta oma käed ekraani poole.
Tahan vabastada sulle selle ülekande,
et Jumal täidaks su kodu oma au pilvega.
Mitmele teist, kes vaatate meid nii oma kodus või isegi kiriku kontoris,
Jumal vabastab just praegu oma au pilve.
See pilv toob vahel kaasa rõõmu, teinekord jälle nutmise.
Vahel ühe pingsa ootuse Jumala järele su sees.
Isa, ma tänan Sind Jeesuse nimel, et puudutad me vaatajaid
ja vabastad oma toeka au pilve,
et me näeksime ja kogeksime seda, võttes selle vastu
ja vabastades siis selle, kuhu iganes me ka ei lähes.
Issand, aita meil tunda ära, kuidas luua ja vabastada Su au pilve,
Jeesuse nimel, aamen.
Kas tahaksid näha rohkem vilju ja läbimurdeid oma palveelus?
Joshua Mills'i elumuutev raamat "31 päeva läbimurdva palveeluni"
viib sind elumuutvale 31-päevasele teekonnale,
et avastada palve müsteeriume.
ja sukelduda sügavale vaimulikku reaalsusse.
Telli juba täna 9 dollari eest + saatekulu.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Joshua, tänud sulle veelkord su raamatu eest.
Mu igatsus on, et iga me vaataja loeks selle läbi.
Seda saab teha lausa kuus kuusse,
sest see võtab iga päev vaid mõne minuti,
et mõtiskleda etteantud ülesannete üle.
Samas on siin nii palju ilmutusi!
See on teekond imede ja läbimurreteni.
Imeline!
Meil pole täna enam kahjuks aega, et sellest põhjalikumalt õpetada,
aga siin on palju abistavaid tõdesid, mida oma elus rakendada.
Suur tänu sulle!
Nüüd aga mõned prohvetlikud sõnumid me vaatajatele.
Mul on sõna kellelegi, kes küll vaatab me saateid,
aga kes samas käib väga traditsionaalses koguduses.
Su pere on selle kogudusega seotud ja sa oled olnud ustav koguduseliige,
aga su hing on nii kuival.
Olles vaadanud tänast saadet, sa mõtled: "Ma pean seda kogema!
Ma pean saama osa Jumala au pilvest
ja õppima tundma, mida see kõik üldse tähendab."
Jumal ütleb sulle, et su ees avaneb täiesti uus maailm.
Tänane saade oli su jaoks ilmutuslikuks väravaks,
mis avaneb su ees ja toob kaasa rohkelt ilmutusi.
See on täiesti uus aeg su jaoks.
Sa saad Jumala Vaimu läbi avastama erinevaid asju,
kuna oled nii näljane Ta järele ja see nälg on saanud taas sütitatud.
Jumal ütleb, et saad osa rohkemast, kui oskad igatsedagi.
Sa õpid tundma Jumala au ja tunned ära, kui see tuleb esile.
Sa tead, kuidas see vastu võtta ja kuidas selles elada.
Ma õnnistan sind,
sest Jumal armastab sind ja on andnud sulle selle sõna.
Ma näen üht meest, kes vaatab seda saadet
ja kes on maadelnud alkoholisõltuvusega.
Oled püüdnud varajada seda kõigi eest,
aga samas seesmiselt maadelnud selle kõigega.
Näen, kuidas Jumala au pilv ei täida ainuüksi su kodu,
aga see täidab täienisti ka sind,
tehes su vabaks sõltuvuse vaimust ja alkoholismist.
Jumal teeb su selliselt vabaks,
et saad tunnistada sellest ja tuua Jumalale au
ja paljud teised saavad selle peale samuti vabaks.
Lihtsalt võta see aupilv vastu.
Ma näen üht naist, kes töötab oma koguduses lastega.
Igatsed nii väga, et lapsed näeksid Jumala au.
Jumal on sind võimsalt kasutanud, et aidata lastel kuulda Tema häält
ja kogeda Jumala väge ning reaalsust.
Jumal ütleb: "Hästi tehtud sa hea ja ustav sulane."
Küll aga tahab Jumal anda sulle nüüd võtmed,
mille abil õpetada lastele, kuidas luua Tema au pilve.
Teil saab olema täiega lõbus ja lastel saab olema palju tunnistusi
lähtuvalt õpetusest, mida nendega jagad.
Need lapsed saavad täiega tundma Jumala väge ja au
ning jumalariigi olemust.
Seda tänu su ustavusele, mistõttu aitäh sulle selle eest!
Samas kutsun teid kõiki vaatama meid järgmiselgi korral,
sest meil on veel palju asju, mida Jumala au kohta jagada.
Teadke, et Jumal armastab teid igavese armastusega.
Ta tõesti teeb seda.
Jagage seda siis teistegagi.
Kas tahaksid näha rohkem vilju ja läbimurdeid oma palveelus?
Joshua Mills'i elumuutev raamat "31 päeva läbimurdva palveeluni"
viib sind elumuutvale 31-päevasele teekonnale,
et avastada palve müsteeriume.
ja sukelduda sügavale vaimulikku reaalsusse.
Telli juba täna 9 dollari eest + saatekulu.
Üks me aasta suursündmusi on konverents "Naised eesrindel".
Kui näed midagi, mis vajab muutmist,
kas lased mu armastusel haarata end kaasa?
Taevariiki ei raputa miski!
Te olete lootuse edasiandjad sellele põlvkonnale.
Sina oled vastus ägava loodu jaoks.
Naistekonverentside täpsem info on leitav Patricia kodulehelt.
Tõlge: Anne-Ly Raukas